open-index/open-wikipedia-markdown huggingface dataset:
அணுகுதகைமை

**அணுகுதகைமை** (*Accessibility*) என்பது, ஒரு உற்பத்திப் பொருள், கருவி, சேவை அல்லது சூழல் எந்த அளவுக்குக் கூடிய அளவு மக்களால் அணுகத் தக்கதாக உள்ளது என்பதைக் குறிக்கும். அணுகுதகைமையை, ஏதாவதொரு பொருளை அல்லது முறைமையை அணுகக்கூடிய தன்மையாகவும், அதில் இருந்து பெறக்கூடிய பயனாகவும் பார்க்க முடியும். இக்கருத்துரு பெரும்பாலும், இயலாமை அல்லது சிறப்புத் தேவைகளைக் கொண்டவர்களையும், அவர்களுடைய அணுகுவதற்கான உரிமையையும் கவனத்தில் கொள்கிறது.

பயனாளிகளுக்கு "நேரடி அணுக்கம்" தேவை என்ற நிலையில், அணுகுதகைமையை முழுதளாவிய வடிவமைப்பினாலேயே அடைய முடியும். இது, குறித்த விடயத்தை இயலக்கூடியவர், இயலாமை கொண்டவர் என்ற பாகுபாடு எதுவும் இன்றி எல்லா மக்களும் அணுகக்கூடிய வடிவமைப்பு.

## அணுகுதகைமைச் சட்டவாக்கம்

ஊனமுற்றோர் உரிமை இயக்கம் என்னும் இயக்கம் எல்லோருக்கும் சமமான சமூக, அரசியல், பொருளாதார அணுக்கம் வேண்டும் எனக் குரல் கொடுத்தது. இது, உடல்சார்ந்த அணுக்கத்தை மட்டுமன்றி, எல்லோருக்கும் ஒரே கருவிகள், சேவைகள், அமைப்புகள், வசதிகள் ஆகியவற்றையும் வேண்டி நிற்கிறது. ஐக்கிய நாடுகள் சபையின், ஊனமுற்றோர் உரிமைகள் சாசனத்தின் 9 ஆவது உட்பிரிவு, தத்தமது நாடுகளில் எல்லோருக்கும் முழுமையான அணுக்கம் வழங்க வேண்டும் எனக் கைச்சாத்திட்ட நாடுகளை வலியுறுத்துகிறது.

இது பெரும்பாலும், நடமாடுவதற்கான இயலாமை கொண்டவர்களுக்கு உதவுவதற்கான, சக்கர நாற்காலிகள், சாய்தளங்கள் போன்ற வசதிகள் குறித்தே விவவரிக்கின்ற போதும், பிறவகை இயலாமைகளுக்கும் இதை விரிவாக்க முடியும். இதனால், அணுக்க வசதிகள் பிரெய்லி வழிகாட்டிகள், உயர்த்திகள், சாலை வரிக்கடவைகளில் ஒலிச் சைகைகள், இணையத்தள வடிவமைப்பு என்பன போன்ற பல்வேறு வசதிகளுக்கும் விரிவாக்கம் பெற்றுள்ளன.

## குறிப்புகள்


பகுப்பு:கட்டிடக்கலை
பகுப்பு:நகர்ப்புற வடிவமைப்பு
செவீயா பெருங்கோவில்

**செவீயா பெருங்கோவில்** (*Seville Cathedral/Cathedral of Saint Mary of the See*; எசுப்பானியம்: Catedral de Santa María de la Sede) என்பது  எசுப்பானியாவின் செவீயா எனும் இடத்தில் அமைந்துள்ள புகழ்பெற்ற கத்தோலிக்கப் பேராலயம் ஆகும். இது உலகில் கோதிக் கட்டிடக்கலையில் வடிவமைக்கப்பட்ட மிகப்பெரிய தேவாலயமாகும். மேலும் இது உலகின் மூன்றாவது பெரிய கிறித்தவ ஆலயமும் ஆகும். 1987 ஆம் ஆண்டில் யுனெஸ்கோவினால் இப்பேராலயம் உலக பாரம்பரியக் களமாக பதிவு செய்யப்பட்டது.

இப்பேராலயம் கட்டி முடிக்கப்பட்ட பின்னர் 16 ஆம் நூற்றாண்டில் ஹேகியா சோபியா மசூதியாக மாற்றம் பெற்ற பின்னர், இப்பேராலயமே உலகின் மிகப்பரிய பேராலயமாகத் திகழ்ந்தது. இங்கு கிறிஸ்தோபர் கொலம்பஸின் கல்லறை உள்ளது. இப்பேராலயத்தின் வடகிழக்குப்பகுதியில் பேராயர் அரண்மனை அமைந்துள்ளது.

## கல்லறைகள்
* கிறிஸ்தோபர் கொலம்பஸ்

## மூலங்கள்
* John Harvey, *The Cathedrals of Spain*
* Luis Martinez Montiel, *The Cathedral of Seville*

## மேற்கோள்கள்

## வெளி இணைப்புகள்

* Interactive 360° panorama from Plaza del Triunfo with Cathedral, Alcázar and Archivo General de Indias (Java, highres, 0,9&nbsp;MB)  
* ஸ்பெயினில் உள்ள மிகச்சிறந்த பேராலயன்கள் 
* புனித பூமிகள் 
* யுனெஸ்கோ வலைத்தளத்தில் 
* தேவாலயம் பற்றி மக்களின் கருத்துக்கள் 

## படத்தொகுப்பு

படிமம்:Cathedral and Archivo de Indias - Seville.jpg|செவீயா பெருங்கோவில்
படிமம்:Sevilla kathedrale.jpg|பெருங்கோவிலின் வெளிப்புறத்தோற்றம் (தென்பக்கத்தோற்ற்றம்)
படிமம்:Naves 001jpg.jpg|பேராலயத்தின் உட்பகுதி
படிமம்:Spain Andalusia Seville BW 2015-10-23 12-30-25 stitch.jpg|பேராலயத்தின் உட்பகுதி
படிமம்:Vidriera catedral Sevilla 001.jpg|பேராலயத்தின் உட்பகுதி
படிமம்:Catedral de Santa María de la Sede. Interior.jpg|பேராலயத்தின் உட்பகுதி


பகுப்பு:எசுப்பானியப் பேராலயங்கள்
பகுப்பு:எசுப்பானியாவின் 12 புதையல்கள்
பகுப்பு:எசுப்பானிய உலக பாரம்பரியக் களங்கள்
கோர்தோபா பள்ளிவாசல் - தேவாலயம்

**கோர்தோபா பள்ளிவாசல் - தேவாலயம்** (ஆங்கிலம்:The Mosque-cathedral of Córdoba, எசுப்பானியா: Mezquita–catedral de Córdoba)  என்பது ஸ்பெயினில் இஸ்லாமிய ஆட்சியின் போது கட்டப்பட்ட பிரம்மாண்டமான பள்ளிவாசலாகும்.இது அப்துர்ரஹ்மான் அத் தாகித் என்ற உமயாத் கிலாபத்தில் இருந்ததார்.இவர் இந்த நிலத்தை 80000 திர்ஹம்கள் கொடுத்து வாங்கி இந்த 800 தூண்களை கொன்ட பிரம்மாண்டமான பள்ளிவாசலாகும். இது பின்னர் கிரஸ்தவர்களால் தேவாலயமாக மாற்றப்பட்டது. இது  ஆந்தலூசியாவில் அமைந்துள்ள கோர்தோபா நகரத்தில் அமைந்துள்ளது. எசுப்பானியாவின் பன்னிரெண்டு பெருஞ்செல்வங்களில் இதுவும் ஒன்றாகும். மத்திய காலங்களில் இது பள்ளி வாசலாக மாற்றம் பெற்றுள்ளது.

## இவற்றையும் பார்க்க
* செவீயா பெருங்கோவில்
* எசுப்பானியாவின் 12 பெருஞ்செல்வங்கள்

## படத்தொகுப்பு
பள்ளிவாசலின் கட்டிடக்கலை தொடர்பான படங்கள்.


File:2002-10-26 11-15 Andalusien, Lissabon 182 Córdoba, Mezquita.jpg|கோர்தோபா பள்ளிவாசல்
File:MezquitaCatedral03.jpg|கிழக்குத் தூணின் வெளிப்புற வளைவுகள்
File:Mezquita de Córdoba, exterior del muro de la quibla..jpg|வெளிப்புறம், தென்மேற்கு மூலை
File:Cordoba moscheefassade.jpg


## மேற்கோள்கள்

## வெளி இணைப்புகள்
*

*The Great Mosque of Cordoba , Shadieh Mirmobiny, Smarthistory 
*Mezquita (Great Mosque) of Córdoba 
*Mezquita (Great Mosque) of Córdoba at Google Maps 
*Wonders of the World: Mezquita videos  
*The Mosque of Cordova (during early 19th century)  
*''Al-Andalus: the art of Islamic Spain'', an exhibition catalog from The Metropolitan Museum of Art (fully available online as PDF), which contains material on the Mosque–Cathedral of Córdoba (see index) 
*The Great Mosque of Cordoba in the tenth century , VirTimePlace. 

பகுப்பு:எசுப்பானியப் பள்ளிவாசல்கள்
பகுப்பு:எசுப்பானியப் பேராலயங்கள்
பகுப்பு:எசுப்பானியாவின் 12 புதையல்கள்
பகுப்பு:எசுப்பானிய உலக பாரம்பரியக் களங்கள்
சக்கரவர்த்தித் திருமகன்

**சக்கரவர்த்தித் திருமகன்** எனும் **இராமாயணம்**  வால்மீகி இராமாயணத்தை அடிப்படையாகக் கொண்டு இராசகோபாலாச்சாரி எழுதிய இராமாயணம். கல்கி பத்திரிக்கையில் தொடராக வாராவாரம் வெளிவந்தது. வானதி பதிப்பகத்தால் பின்னர் ’இராமாயணம்’ என்ற தலைப்பில் வெளியானது. சாகித்திய அகாதமி விருது பெற்ற நூல் ஆகும்.

இந்நூலின் முடிவுரையில் இராஜாஜி, ’குழந்தைகளுக்கு ஒரு வார்த்தை’ என்ற குறிப்பில், யாருடைய உதவியும் இல்லாமல் குழந்தைகள் தாங்களே படித்து புரிந்து கொள்வதற்காகவே முக்கியமாக எழுதப்பட்ட நூலாகக் குறிப்பிடுகின்றார். 

உத்தரகாண்டப் புராணக் குறிப்புகள் பிற்காலச் சேர்க்கையாகக் கருதியுள்ளதால் அவற்றைச் சேர்க்கவில்லை என்று ஆசிரியர் குறிப்பிடுகின்றார்.

வாலி வதம் போன்ற சில பகுதிகளில் ஆராய்ச்சி நோக்குடனும் தமது ஒப்புமைக் கருத்துகளைக் குறிப்பிடுகின்றார்.

## மேற்கோள்கள்

## வெளி இணைப்புகள்
*சக்கரவர்த்தித் திருமகன் - நூல்

பகுப்பு:இந்து சமய நூல்கள்
பகுப்பு:இராமாயண நூல்கள்
பகுப்பு:வானதி பதிப்பக நூல்கள்
பகுப்பு:சாகித்திய அகாதமி விருது பெற்ற தமிழ் நூல்கள்
முழுதளாவிய வடிவமைப்பு

**முழுதளாவிய வடிவமைப்பு** (Universal design) என்பது, பொதுவான உடற்தகுதி கொண்டோர், வயதானவர்கள், ஊனமுற்றோர் உட்பட எல்லோராலும் இயல்பாகவே அணுகத்தக்க வகையிலான கட்டிடங்கள், உற்பத்திப் பொருட்கள், சூழல்கள் ஆகியவற்றின் வடிவமைப்பைக் குறிக்கும். "கூடிய அளவுக்கு மாற்றங்களோ சிறப்பு வடிவமைப்புக்களோ தேவைப்படாத வகையில் எல்லா மக்களாலும் பயன்படுத்தத் தகுந்த உற்பத்திகள், சூழல்கள்,நிரல்கள், சேவைகள் போன்றவற்றின் வடிவமைப்பே முழுதளாவிய வடிவமைப்பு" என ஐக்கிய நாடுகள் சபையின் ஊனமுற்றோர் உரிமைகள் சாசனம் வரைவிலக்கணம் தருகிறது.

அனைத்து உற்பத்திகளையும் கட்டிடச் சூழல்களையும் அழகானவையாகவும், கூடிய அளவுக்கு வயது, திறன், தகுதி போன்ற பாகுபாடுகள் இன்றி அனைவரும் பயன்படுத்தத் தக்க வகையில் வடிவமைத்தல் என்னும் கருத்துருவுக்கு "முழுதளாவிய வடிவமைப்பு" என்பதற்கு நிகரான "universal design" என்னும் ஆங்கிலச் சொல்லை முதன் முதலில் பயன்படுத்தியவர் ரொனால்ட் எல். மேசு என்னும் கட்டிடக்கலைஞர் ஆவார். ஆனாலும், இயலாமை கொண்டோரையும் உட்படுத்திய கருத்துருவுக்கு முன்னோடியாக இருந்தவர், 1963ல் *இயலாதோருக்கான வடிவமைப்பு* *(Designing for the Disabled)* என்னும் நூலை எழுதிய செல்வின் கோல்ட்சிமித் என்பவரே.

முழுதளாவிய வடிவமைப்பு, இதற்குச் சற்று முன்னர் தோன்றிய *தடைகள் இன்மை* கருத்துருக்கள், பரந்த அணுகுதகைமை இயக்கம், உதவித் தொழில்நுட்பம் போன்றவற்றில் இருந்து உருவானது. அத்துடன் இந்த முக்கியமான விடயங்களுடன் அழகியலையும் சேர்த்து இது கவனத்தில் கொள்கிறது.  மக்களின் சராசரி வாழ்நாள் அதிகரித்து வருவதாலும், நவீன மருத்துவ வசதிகளினால் குறிப்பிடத்தக்க காயங்கள், நோய்கள், பிறப்புக் குறைபாடுகள் போன்றவற்றில் ஊனங்களோடு தப்பிப் பிழைப்பது கூடி வருவதாலும், முழுதளாவிய வடிவமைப்புக் குறித்த அக்கறை வளர்ந்து வருகிறது.

## குறிப்புகள்

பகுப்பு:வடிவமைப்பு
பகுப்பு:அணுகுதகைமை
நச்சு அம்புத் தவளை

மத்திய மற்றும் தென் அமெரிக்காவில் வாழக்கூடிய, அதிக பட்சம் 2.5 அங்குலமே நீளமுள்ள, ஒரு வகையான தவளைகள் **நச்சு அம்புத் தவளைகள்**  ( Poison dart frog)  இத் தவளைகள் கண்கவரும் பிரகாசமான நிறங்களில் காணப்படும்.. தாக்கும் ஒரு வகையான கொழகொழப்பான, கொடிய விஷத்தினை தன் முதுகுப்பகுதியில் சுரக்குமாம். இது எதிரிகளை  எச்சரிக்கை விடுத்துத் தாக்க பயன்படும் ஒரு கருவி.  தவளை சுரக்கிர விஷம் கிட்டத்தட்ட 10 மனிதர்களைக் கொல்லக்கூடியதாம். மழைக்காடுகளில் மட்டுமே காணப்படும் இந்த தவளைகள் நச்சு  அம்பு தவளைகள் என அழைக்கப்படுகின்றன. மத்திய மற்றும் தென் அமெரிக்கப் பகுதிகளில் 220 இனங்கள் கண்டறியப்பட்டுள்ளன. இவற்றின் மேல் தோலில் அம்புகளை தடவி வேட்டையாட உபயோகித்தனர். இத் தவளைகள் கண்கவரும் பிரகாசமான நிறங்களில் காணப்படும். இந்த நிறம்  ஒரு எச்சரிக்கை அடையாலம். மேல் தோலில் உள்ள விஷம் 20,000 எலிகளையும், 10 மனிதர்களையும் கொள்ள கூடியது. நச்சு, இது உண்ணும் கரையான்கள்,எறும்பு, பூச்சிகளில் இருந்து பெறுகிறது..

## மேற்கோள்கள்

## வெளி இணைப்புகள்
* http://bdenvironment.com/2014/05/17/poisonous-frogs/  Poisonous Frogs
* http://www.dartden.com  The Dart Den
* http://www.dendrobates.org Dendrobates.org – ecology, evolution and conservation of poison frogs
* http://www.dartfrog.tk Dartfrog.tk
* http://www.dendroworld.co.uk Dendroworld Forum
* http://www.topicjax.com/poison-arrow-frog-facts  Poison Arrow Frog Facts
* Frognet  – mailing list for Dendrobatid hobbyists
* http://www.myglobalpage.com/nature/beauti-with-a-warning  Some Pictures
* http://www.periodicvideos.com/videos/mv_frog_poison.htm Frog Poison – Histrionicotoxin] at *The Periodic Table of Videos*

பகுப்பு:தவளைகள்
ஒகலூர்

**ஒகலூர்** (Ogalur) தமிழ்நாட்டில் பெரம்பலூர் மாவட்டம், வேப்பூர் ஊராட்சி ஒன்றியம், குன்னம் வட்டத்தில் அமைந்துள்ள ஒரு ஊராட்சி ஆகும்.

## மேற்கோள்கள்

பகுப்பு:பெரம்பலூர் மாவட்டத்திலுள்ள கிராமங்கள்
வேர் ஹேவ் ஆல் தி லீடர்ஸ் ஃகான் (நூல்)

**வேர் ஹேவ் ஆல் தி லீடர்ஸ் ஃகான்?** (Where Have All the Leaders Gone?) ஆங்கிலத்தில் 2007 ஆம் ஆண்டு வெளியான புத்தகம். இதன் ஆசிரியர் லீ ஐயகோகா.

சிறந்த தலைமைக்கான பண்புகளைப் பட்டியலிட்டு அவற்றை விளக்குகிறார் ஆசிரியர்.

இந்த நூலில் அமெரிக்காவின் தலைவர்கள் குறித்த அவரது கூர்மையான கருத்துகள், அமெரிக்காவின் தலைமைப் பண்பு குறைபாடுகள், அமெரிக்க குழந்தைகளின் பள்ளிநாட்களை அதிகரிக்க வேண்டியதின் தேவை குறித்த அவரது சிந்தனைகள், ஆசிரியர்களை ஊக்கப்படுத்த வேண்டியது, ஆசிரியர்களுக்கு உயர்வு அளித்து சமுதாயத்தில் முக்கியமானவர்களாக நடத்த வேண்டியதின் அவசியம், ஆசிரியர்களும் கல்வி கற்பித்தலைத் தவிர வேறு வேலைகள் செய்யாமல் கவனம் குவிக்கவேண்டியதின் அவசியம், தொடக்கக் கல்வியின் முக்கியத்துவம், இந்தியாவின் வளர்ச்சி தடுக்கமுடிதாததெனின் இணைய வேண்டியதன் அவசியம், பிறநாடுகள் மீதான கண்ணோட்டங்கள் என்று பலவும் தொகுக்கப்பட்டுள்ளன. பிரச்சனைகள் அனைத்தையும் சமாளிக்கும் தலைவர்கள் இல்லாதபொழுது ஒவ்வொரு குடிமகனும் தலைவராக உருவாக முயல வேண்டியதின் அவசியத்தையும் குறிப்பிடுகின்றார்.

## வெளி இணைப்புகள்
* http://www.leeiacocca.net/ 

பகுப்பு:நூல்கள்
பகுப்பு:வணிகவியல் நூல்கள்
திருக்குடும்பப் பரிகாரக் கோயிலும் பசிலிக்காவும்

**திருக்குடும்பப் பரிகாரப் பேராலயம்** (*சக்ராடா பமீலியா*, Basílica i Temple Expiatori de la Sagrada Família) என்பது எசுப்பானியாவின், காத்தலோனியாவின் பார்சிலோனாவில் அமைந்துள்ள உரோமன் கத்தோலிக்கப் பெருங்கோவில் ஆகும். இதுவே பார்சிலோனாவில் அமைந்துள்ள மிகப்பெரிய கத்தோலிக்க ஆலயம் ஆகும். காத்தலன் கட்டிட வடிவமைப்பாளர் அந்தோனி கோடியினால் (1852–1926) இவ்வாலயம் வடிவமைக்கப்பட்டது. இது கட்டிமுடிக்கப்படும் முன்னரே இதனை யுனெஸ்கோ, உலக பாரம்பரியக் களமாக அறிவித்தது. இப்பேராலயம் 2010 ஆம் ஆண்டு நவம்பர் மாதம் திருத்தந்தை பதினாறாம் பெனடிக்கால் இளம் பேராளயமாக நேர்ந்தளிக்கப்பட்டது. இது எசுப்பானியாவின் பன்னிரெண்டு புதையல்களில் ஒன்றாகும்.

கோடி தன்னுடைய இறப்புவரை இவ்வாலயத்திற்காகவே தன்னுடைய நேரங்களைச் செலவிட்டார், எனினும் அவரது இறந்த ஆண்டான 1926 ஆம் ஆண்டன்று ஆலயத்தின் காற்பங்கு கூட கட்டி முடிக்கப்படவில்லை. கோடியின் இறப்புக்குப் பின் பேராலயத்தின் கட்டுமானப்பணிகள் மிகவும் மெதுவாக நடந்தன. எசுப்பானிய உள்நாட்டுப் போர் காரணமாக இதன் கட்டுமானப்பணிகள் தற்காலிகமாக நிறுத்தப்பட்டன. 1950 ஆம் ஆண்டுகளில் மீண்டும் கட்டுமானப்பணிகள் ஆரம்பிக்கப்பட்டன. 2010 ஆண்டு வரை பாதிக்கும் மேலாக கட்டுமானப்பணிகள் நிறைவு செய்யப்பட்டு நேர்ந்தளிக்கப்பட்டது, எனினும் கோடியின் நூற்றாண்டு நினைவு தினமன்றே அதாவது 2026 ஆம் ஆண்டிலேயே இது முழுமையாக்கப்படும் என எதிர்பார்க்கப்படுகிறது.

## படத்தொகுப்பு

படிமம்:Sagfampassion.jpg|முகப்புத் தோற்றம் (2010)
படிமம்:Sf gp.jpg|பின்னல்களுடன் கூடிய தோற்றம் (2010)
படிமம்:Sagrada Familia 02.jpg|மேற்குப்பகுதி (2009)
படிமம்:Barcelona, Sagrada Familia by night, 2015.jpg|இரவுத் தோற்றம்
படிமம்:Barcelona Sagrada Familia (2053446134).jpg|முகப்புத் தோற்றம் (2004)
படிமம்:Barcelona Temple Expiatori de la Sagrada Fam lia (2050445207).jpg|பின்னல்களுடன் கூடிய தோற்றம் (2004)
படிமம்:Sagrada Família ceiling.jpg|மேற்கூரை (2011)
படிமம்:Sagrada Família interior north east.jpg|வடகிழக்கு உட்புறம்
படிமம்:TTTT6.JPG|


## மேற்கோள்கள்

## மேலும் வாசிக்க
* 
* 
* 
* 

## வெளி இணைப்புகள்

* Official website of the Construction Board of La Sagrada Família Foundation 
*  
*  
* Gaudí and Sagrada Família Barcelona 
* Sagrada Familia at Great Buildings 
* Journal of Sagrada Familia – Erke Blog 
* La Sagrada Familia in" Gaudidesigner" web site. 

பகுப்பு:எசுப்பானியாவின் 12 புதையல்கள்
பகுப்பு:எசுப்பானியக் கிறித்தவக் கோவில்கள்
சித்தன்னவாசல்

**சித்தன்னவாசல்** இந்தியாவில் தமிழ்நாடு மாநிலத்தின் புதுக்கோட்டை மாவட்டத்திலிருந்து சுமார் 15 கி.மீ. தொலைவில் அமைந்த தொல்லியல் சிறப்பு மிக்க பகுதி ஆகும்.

2001 ஆம் ஆண்டு மக்கள் தொகை கணக்கெடுப்பின்படி, சித்தன்னவாசலின் மொத்த மக்கள் தொகை 1629. இதில் 805 ஆண்களும், 824 பெண்களும் இருந்தனர். மொத்த மக்கள் தொகையில் 650 பேர் கல்வியறிவு பெற்றுள்ளார்.

சமணர்களின் புகழ்பெற்ற வரலாற்று சுவர் ஓவியங்கள் (இது அஜந்தா ஓவியங்களைப் போல் உள்ளவையாகும்) இங்குள்ள குகைகளில் காணப்படுகின்றன. இங்கு பாறைகளால் ஆன சமணர் படுகைகள் உள்ளன. பாறைகளால் வடிவமைக்கப்பட்ட சமணப்படுகைகள் புதுக்கோட்டை நகரத்திலிருந்து சுமார் 15 கி.மீ. தொலைவில் அமைந்துள்ளது. இது இந்தியத் தொல்லியல் ஆய்வகம் மூலம் பராமரிக்கப்படுகிறது.

## மேற்கோள்கள்

பகுப்பு:தமிழக தொல்லியற்களங்கள்
பகுப்பு:தமிழகத்துக் குடைவரைகள்
பகுப்பு:புதுக்கோட்டை மாவட்டத்திலுள்ள கிராமங்கள்
அல்கந்தாரா பாலம்

**அல்கந்தாரா பாலம்** (Alcántara Bridge) என்பது எசுப்பானியாவின் அல்கந்தாரா எனும் இடத்தில் அமைந்துள்ள ஒரு புராதனப் பாலமாகும். இது டாகுஸ் எனும் ஆற்றுக்கு மேலாக கட்டப்பட்டிருகின்றது. கி.பி. 98 ஆம் ஆண்டில் ட்ரஜன் எனும் உரோமப் பேரரசரின் கட்டளைப்படி இப்பாலம் கட்டப்பட்டுள்ளது.

இப்பாலத்தின் உண்மையான நீளம் 190 மீற்றர்கள் ஆகும், எனினும் தற்போது இதன் நீளம் 181.7 மீற்றராகவே காணப்படுகிறது.

## வரலாறு
1214 ஆம் ஆண்டி "மூர்" எனப்படும் முஸ்லிம் இனத்தவர்களால் பாலத்தின் இடது பக்கத்தில் காணப்படும் சிறிய வளைவு சேதப்படுத்தப்பட்டதாகக் கூறப்படுகிறது. 1543 ஆம் ஆண்டில் இப்பாலம் மீளக்கட்டப்பட்டதாகக் கூறப்படுகிறது. எசுப்பானியாவினுள் போர்த்துக்கீயர்கள் நுழைவதைத் தடுக்க இப்பாலத்தின் வலது பக்கத்தில் காணப்படும் வளைவை எசுப்பானியர் சேதப்படுத்தினர், பின்னர் 1762 ஆம் ஆண்டில் மூன்றாம் சார்லஸ் மன்னனால் திருத்தம் செய்யப்பட்டது.

## மேற்கோள்கள்

## மேலும் வாசிக்க
* 
*
* 
* 
* 

## வெளி இணைப்புகள்

* 
* Puente de Alcántara sobre el Tajo, en Cáceres  
* Video of the bridge
* Video of Alcántara

பகுப்பு:எசுப்பானியப் பாலங்கள்
ராபர்ட் செரா

**ராபர்ட் செரா** (16 சனவரி 1987 – 1 அக்டோபர் 2014) , வெனிசுலா நாடாளுமன்ற  உறுப்பினராக இருந்தவர் . அவர் ஆளும் வெனிசுலா சோசலிஸ்ட் கட்சியைச் சேர்ந்தவர் . அக்டோபர் 1 , 2014இல் கரகஸில்  உள்ள வீட்டில் கத்தியால் குத்தி படுகொலை செய்யப்பட்டார். இவருடன், இவரது பெண் தோழி மரியா ஹரராவும் குத்தி கொலை செய்யப்பட்டார். ராபர்ட் செரா உடலில் 40 கத்திக் குத்துக் காயங்கள் இருந்தன.

## மேற்கோள்கள்

பகுப்பு:1987 பிறப்புகள்
பகுப்பு:வெனிசுவேலா அரசியல்வாதிகள்
பகுப்பு:2014 இறப்புகள்
பிரனீசு மலைத்தொடர்

**பிரனீசு** (Pyrenees, ;  அல்லது **, ) ஐரோப்பாவின் தென்மேற்குப் பகுதியில் அமைந்துள்ள ஓர் மலைத் தொடர் ஆகும். இது  பிரான்சுக்கும் எசுப்பானியாவிற்குமான இயற்கை எல்லையாக விளங்குகிறது. இது ஐபீரிய மூவலந்தீவை ஏனைய ஐரோப்பாவிலிருந்து பிரிக்கின்றது.  பிஸ்கே விரிகுடாவிலிருந்து (இகுவர் முனை) நடுநிலக் கடல் (கேப் டெ கிரெயசு) வரை ஏறத்தாழ  தொலைவிற்கு நீண்டுள்ளது.

இந்த மலைத்தொடரின் பெரும்பகுதி பிரான்சிற்கும் எசுப்பானியாவிற்குமான எல்லையாக விளங்குகிறது;  சிறிய நாடான அந்தோரா இவ்விரு நாடுகளுக்கிடையே நடுவே இடைப்பட்டப் பகுதியில் அமைந்துள்ளது. வரலாற்றில் அரகோன் மன்னராட்சியும் நவார் இராச்சியமும் இந்த மலைத்தொடரின் இருபுறங்களிலும் விரிவுபட்டிருந்தன;  சிறிய வடபகுதி பிரான்சிலும்  தெற்குப் பெரும்பகுதி எசுபானியாவிலும் இருந்தன.

## மேற்சான்றுகள்

## மேலும் வாசிக்க
* 
* 
* 

* Tony Milne, 10 Manuels and a Manolete, A carpark-to-peak guide to the high Pyrenees, Handmaid Books, 2013.  Published in English on Kindle.

## வெளி இணைப்புகள்

* Official website  of France's Pyrenees National Park
*Great Routes: Pirineos , from a website of the Instituto de Turismo de España
*Glaciers of the Spanish Pyrenees 
*Les Amis du Livre Pyrénéen (bibliography and history of the Pyrenees)
*Photography Panoramics 360° website

பகுப்பு:எசுப்பானிய மலைகள்
பகுப்பு:பிரான்சின் புவியியல்
பகுப்பு:அண்டோரா
வரிக்கடவை

**வரிக்கடவை** (Zebra crossing) என்பது நடந்து செல்வோர் சாலைகளைக் கடப்பதற்காக அமைக்கப்படும் ஒரு வழி ஆகும். இது உலகின் பல நாடுகளிலும் காணப்படுகின்றது. இதில் பெரும்பாலும் கறுப்பு வெள்ளை நிறங்களிலான பட்டைகள் அடுத்தடுத்துக் காணப்படும். இது வரிக்குதிரையின் வரிகளை ஒத்திருப்பதால் ஆங்கிலத்தில் இதை  வரிக்குதிரைக் கடவை எனப் பெருள்படும் "சீப்ரா குரொசிங்" (Zebra crossing) என அழைப்பர்.
## வடிவமப்பு
வரிகள் சாலையில் போக்குவரத்தின் திசைக்கு இணையாகவும் நடக்கும் திசைக்குக் குறுக்காகவும் அமைந்திருக்கும். வரிகள் கடும் நிறத்திலும் இளம் நிறத்திலும் மாறிமாறி இருக்கும். இளம் நிறம் பெரும்பாலும் வெள்ளையாக இருப்பது உண்டு. சாலை கறுப்பு அல்லது அதற்கு அணித்தான கடும் நிறத்தில் அமைவதால் வெள்ளை நிற வரிகளை மட்டும் இடைவெளி விட்டுப் பூசுவதன் மூலம் வரிக்கடவை உருவாக்கப்படுகிறது. வரிகள் ஒவ்வொன்றும் 40 - 60 சதமமீட்டர் அளவுடன் ஒரே அகலம் கொண்டவையாக இருப்பது வழக்கம்.

போக்குவரத்துக் குறைவாக இருக்கும் சாலைகளில் பொதுவாக நடப்பவர்களுக்கே வழியுரிமை இருக்கும். சாலையைக் கடப்பதற்கு ஆட்கள் நிற்கும்போது வண்டிகளை நிறுத்தி வழி விடவேண்டும். போக்குவரத்துக் கூடுதலாக இருக்கும் சாலைகளில், கடப்பதை ஒழுங்கு படுத்துவதற்காக நிறச் சைகை விளக்குகள் அமைப்பது உண்டு. வேகமான போக்குவரத்துக் கொண்ட நெடுஞ்சாலைகளில் பொதுவாகச் சாலைகளைக் கடப்பதற்கு வரிக்கடவைகள் பயன்படுவதில்லை.

## வரலாறு
1940களிலும் 1950களின் தொடக்கத்திலும் உருவான அதிகரித்த சாலை விபத்துக்களைக் கட்டுப்படுத்தும் ஒரு வழியாக இங்கிலாந்தில் முதன் முதலாக வரிக்கடவைகள் அறிமுகமாயின. 1951 அக்டோபர் 31 ஆம் தேதி முதல் வரிக்கடவை பேர்க்சயரில் உள்ள சிலோவில் முறைப்படி திறந்து வைக்கப்பட்டது.

## குறிப்புகள்

பகுப்பு:சாலைகள்
வானியல் கடிகாரம்

**வானியல் கடிகாரம்** (*Astronomical clock*) என்பது சூரியன், சந்திரன், விண்மீன் குழாம்கள், மற்றும் சில சமயங்களில் முக்கிய கோள்கள் போன்ற வானியல் பொருள்களின் தொடர்பு நிலைகளை தகவலாக தன்னுடைய முகப்பில் காண்பிக்கும் வகையில் சிறப்பாக வடிவமைக்கப்பட்ட ஒரு கடிகாரமாகும்.

எல்லா கடிகாரங்களிலும் கடிகாரம் என்ற சொல் ஒரு நாளின் நேரத்தைக் காண்பிப்பதற்கு உபயோகமாதல் போலவேதான் வானியல் கடிகாரத்திலும் உபயோகமாகிறது. ஆனால், சற்றுக் கூடுதலாக நேரம மட்டுமின்றி சில வானியல் தகவல்களையும் காண்பிக்கிறது. வானில் சூரியன் மற்றும் சந்திரனின் இருப்பிடத்தைக் இக்கடிகாரம் காட்டுகிறது. மேலும் நிலவின் வயது, பிறைகளின் வளர்ச்சிக் கட்டங்கள், இராசி நட்சத்திரத்தில் சூரியனின் தற்போதைய நிலை, விண்ணக நேரம் மற்றும் பிற வானியல் தரவுகளான கிரகணத் தோற்றங்கள் அல்லது ஒரு சுழலும் நட்சத்திர வரைபடம் ஆகிய அம்சங்களை இக்கடிகாரம் உள்ளடிக்கியுள்ளது.  வானாய்வகத்தில் சாதாரணமாக துல்லியக் கணக்கீட்டிற்குப் பயன்படுத்தப்படும் இந்த ஊசல் கடிகாரத்தை கால வானியல் சீராக்கியுடன் இணைத்து குழப்பிக் கொள்ளக்கூடாது.

வானியல் கடிகாரங்கள் பொதுவாக புவிமைய மாதிரியை பயன்படுத்தி சூரியக்குடும்பத்தை முன்னிலைப்படுத்தின. அதாவது இக்கடிகாரத்தின் சுழல் மையத்தில் உள்ள வட்டு அல்லது கோளம் சூரியக் குடும்பத்தின் மையம் பூமியென குறிப்பிடும். ஆண்டிகைதெரா இயங்கு முறையில் உள்ளது போல, சூரியன் பூமியைச் சுற்றி இயங்கும் ஒரு தங்கக் கோளமாகவே இரண்டாம் நூற்றாண்டின் பிற்பகுதிவரை நம்பப்பட்டது.  கோப்பர்நிக்கஸ் காலத்துக்கு முந்தைய ஐரோப்பாவின் தத்துவப்பார்வை வானியல் கடிகாரத்தின் சுழல் மையதில் உள்ள 24 மணி நேரத்திற்கு ஒருமுறை சூரியன் பூமியைச் சுற்றிவரும் என்ற நம்பிக்கையை ஒத்திருந்தது.

## வெளி இணைப்புகள்

*The search for Rasmus Sørnes 4th clock
*
*Prague Astronomical Clock
*The Annosphere, a contemporary astronomical clock
*Les Cadrans Solaires (Sundials), also showing European astronomical clocks 
*The horologium, the local astronomic monumental clock from any spot on earth
*THE ASTRONOMICAL CLOCK OF THE ST.-MARIEN-KIRCHE IN ROSTOCK
*MoonlightClock.com -- Handmade Astronomical Clocks 
*Festraets’ astronomical clock 
*Simple astronomical clock for Android platform

பகுப்பு:பண்டைய கிரேக்க வானியல்
பகுப்பு:வானியற் கருவிகள்
பகுப்பு:சீனக் கண்டுபிடிப்புக்கள்
பகுப்பு:ஆங்கிலேயக் கண்டுபிடிப்புக்கள்
பகுப்பு:கிரேக்கக் கண்டுபிடிப்புகள்
பகுப்பு:அராபியக் கண்டுபிடிப்புகள்
பகுப்பு:இத்தாலியக் கண்டுபிடிப்புகள்
பகுப்பு:சோதிடம்
பகுப்பு:வானியலில் நேரம்
இயற்கை எல்லை

**இயற்கை எல்லை** (*natural border*) என்பது இறைமையுள்ள நாடுகளுக்கிடையே அல்லது அவற்றின் மாநிலங்களுக்கிடையே ஆறுகள், மலைத் தொடர்கள், அல்லது பாலைவனங்கள் போன்ற இயற்கையான புவியியல் அமைப்பால்  எழும் எல்லைக்கோடு ஆகும். மேற்கத்திய பண்பாட்டில் உரூசோவின்  *இயற்கை* கருத்துருக்களாலும் தேசியவாதக் கருத்துருக்களாலும் 17வது நூற்றாண்டில் "இயற்கையான எல்லைக்கோடுகளின் கோட்பாடு" உருவானது. சீனாவில் இயற்கையோடிணைந்த கட்டுப்பாட்டு வலயங்கள் இதற்கு முன்னமேயே கடைபிடிக்கப்பட்டுள்ளன.

இயற்கையோடிணைந்த எல்லைகள் போர்களுக்கு மிகவும் பயனுள்ளதாக அமைகின்றன; இத்தகைய இயற்கை வரம்புகளை தாண்டுவது படையெடுக்கும் எதிரிகளின் காலாட்படைகளுக்கு தடங்கல்களை ஏற்படுத்துவதால் எல்லைகளைக் காப்பது படைத்துறைக்கு எளிதாகின்றது.

இயற்கையான எல்லைகளை எட்டும்வரை இராச்சியத்தை விரிவாக்கிக் கொண்டு செல்வது முந்தைய அரசர்களின் முதன்மை இலக்காக இருந்தது.  காட்டாக உரோமைக் குடியரசும் பின்னர்  உரோமைப் பேரரசும் தங்கள் ஆட்பகுதியை சில இயற்கை அரண்களை எட்டும் வரை  தொடர்ந்தனர்:  முதலாவதாக ஆல்ப்ஸ், பின்னர் ரைன் ஆறு,  தன்யூப் ஆறு மற்றும்  சகாரா பாலைவனம். ஐரோப்பாவின் நடுக்காலத்திலிருந்து 19வது நூற்றாண்டு வரை, பிரான்சு தனது எல்லைகளை ஆல்ப்சு, பிரனீசு, மற்றும் ரைன் ஆறு வரை விரிவாக்கி வந்தது.

இத்தகைய இயற்கை எல்லைகள் மாறும்போது நாடுகளுக்கிடையே ஆட்சிப்பகுதிக் குறித்த பிணக்குகள் ஏற்படுவதுண்டு.  இதற்கு காட்டாக அமெரிக்காவிற்கும்  மெக்சிக்கோவிற்கும்  ரியோ கிராண்டே ஆற்றையொட்டிய எல்லைக்கோடு வரையறுக்கும் ஆட்பகுதி குறித்த பன்முறைச் சண்டைகளைக் குறிப்பிடலாம். 

## மேற்சான்றுகள்

பகுப்பு:எல்லைக்கோடுகள்
தலைகீழ் விளைவுகள்

**தலைகீழ் விளைவுகள்** (*Inverse consequences*) என்பது குறித்த நோக்குடன் ஒரு செயலை மேற்கொள்ளும் போது, எதிர்பார்த்ததற்கு நேர்மறையாக விளையும் வினைகளைக் குறிக்கும். இத்தகைய நிகழ்வுகளைக் பற்றிய விதி **தலைகீழ் விளைவுகளின் விதி** எனப்படுகிறது. இது எதிர்பாராத விளைவுகளின் வகைகளில் ஒன்று.

## எடுத்துக்காட்டுகள்
*போதை மருந்துப் பழக்கத்தைக் குறைக்க வேறொரு மருந்தினை உட்கொள்ளும் போது, அம்மருந்துக்கு அடிமையாகும் சாத்தியம் உள்ளது. அவ்வாறு நிகழ்ந்தால் அது ஒரு தலைகீழ் விளைவு.
*ஒரு விளைவினை எதிர்பார்த்து வழங்கப்படும் சலுகைகள் அதற்கு நேரெதிர் விளைவினைத் தருதல். நாகப்பாம்புகளின் எண்ணிக்கையைக் குறைக்க வெகுமதி வழங்கியதால், பாம்புகளின் எண்ணிக்கை அதிகரித்தல். (நாகப்பாம்பு விளைவு)

## மேற்கோள்கள்

பகுப்பு:எதிர்பாராத விளைவுகள்
ஆஸ்பார்ன் விளைவு

**ஆஸ்பார்ன் விளைவு** (*Osborne effect*) எதிர்பாராத விளைவுகளின் வகைகளில் ஒன்று. ஒரு வணிக நிறுவனம் தனது எதிர்காலச் செயல்பாடுகளைப் பற்றிய அறிக்கை ஒன்றை வெளியிட, அவ்வறிக்கையின் தாக்கத்தால் அந்நிறுவனம் நேர்மறையான விளைவுகளைச் சந்திப்பதே ஆஸ்பார்ன் விளைவு எனப்படுகிறது. 1985 இல் திவால் ஆகிய ஆஸ்பார்ன் கணினி நிறுவனத்தின் பெயரே இதற்கும் பெயரானது. தன்னையே பொய்யாக்கும் அருள்வாக்குக்கும் இந்த விளைவு எடுத்துக்காட்டாக அமையும்.

ஆஸ்பார்ன் கணினி நிறுவனம் ஒரு மேசைக்கணினி தயாரித்த நிறுவனம். அதன் முக்கிய பண்டம் “ஆஸ்பார்ன் 1” மேசைக்கணினி. 1981 முதல் இக்கணினியை விற்பனை செய்து ஆஸ்பார்ன் நிறுவனம் தனது வருவாயில் பெரும்பகுதியை ஈட்டி வந்தது. 1983 இல் நிறுவுனர் ஆடம் ஆஸ்பார்ன், தனது நிறுவனத்தின் அடுத்த கட்ட வெளியீடுகளான புதிய மேசைக் கணினிகளைப் பற்றி ஊடகங்களில் அறிவிக்கலானார். ஆஸ்பார்ன் 1 கணினியில் இல்லாது பல புதிய, நவீன வசதிகளை அவை கொண்டிருந்தன எனப் பரப்புரை செய்தார். ஆனால் அப்புதிய கணினிகள் அப்போது தயார் நிலையில் இல்லை. மேலும் சில ஆண்டுகள் கழித்தே அவற்றை சந்தைப்படுத்த முடியும் என்ற நிலை இருந்தது. முந்திக்கொண்டு ஆஸ்பார்ன் செய்த பரப்புரையினால் கவரப்ப்பட்டு வாடிக்கையாளர்கள் ஆஸ்பார்ன் 1 கணினியை வாங்குவதை நிறுத்திவிட்டனர். புதிய மேசைக்கணினிகள் வந்த பின்னால் அவற்றை வாங்கிக் கொள்ளலாம் என்று முடிவு செய்துவிட்டனர். இதனால் ஆஸ்பார்ன் 1 கணினியின் விற்பனை வெகுவாகக் குறைந்து ஆஸ்பார்ன் கணினி நிறுவனத்தின் வருவாய் தடைபட்டது. புதிய கணினிகளை உற்பத்தி செய்ய முடியாமலும் பழைய கணினிகள் விற்பனையாகாமல் தேங்கியதாலும் நிறுவனம் திவால் ஆனது.

## மேற்கோள்கள்

பகுப்பு:எதிர்பாராத விளைவுகள்
போப்லெட் மடாலயம்

**சாந்தா மரியா தெ போப்லெட்டின் அரச ஆசிரமம்** () என்பது ஒரு சிஸ்டேர்சியன் மடாலயம் ஆகும். இது 1151ஆம் ஆண்டில் கட்டப்பட்டது. எசுப்பானியாவில் காத்தலோனியா எனும் இடத்தில் பிரதேஷ் மலைகளின் அடிவாரத்தில் அமைக்கப்பட்டுள்ளது. பிரான்சில் இருந்து வந்த சிஸ்டேர்சியன் மதகுருமார்களால் சோனகர்களிடம் இருந்து வெற்றிகொண்ட நிலத்தில் அமைக்கப்பட்டது. இதை அமைத்த தலைமை கட்டடக்கலைஞர் ஆர்னோ பார்குவேஸ்.

இந்த மடாலயம் சிஸ்டேர்சியன் முக்கோணம் என அழைக்கப்படுகின்ற மடாலயங்களில் முதன்மையானது ஆகும். இந்த சிஸ்டேர்சியன் முக்கோணமானது காத்தலோனியாவின் பலத்தை  12ஆம் நூற்றாண்டுகளில் வெளிக்காட்டின. (சிஸ்டேர்சியன் முக்கோணத்தில் அடங்கிய மற்றவைகள்: வல்போனா மடாலயம் மற்றும் சண்டேஸ் கிரூஸ்)

## முக்கியத்துவம்
போப்லெட் ஆனது அரசர்களின் மடாலயமாக இருந்ததுள்ளது. சில முக்கியமான அரச கல்லறைகளில் அளபச்டேரின் சிலைகள் மேலே காணப்படுகின்றன. அரசர்களின் காலடியில் சிங்க சிலைகளும் அரசிகளின் காலடிகளில் நாய்களின் சிலைகளும் இந்த மடாலயத்தில் அமைக்கப்பட்டுள்ளது.

அரகொனின் நான்காம் பீட்டர் (1319 – 1387) ஆட்சிக்கு வரும்போது ஒரு நிபந்தனையை ஏற்படுத்தினார். அதாவது அரகொனின் அரசர்கள் யாவரும் போப்லெட் மடாலயத்திலேயே அடக்கம் செய்யப்பட வேண்டும். அரகோனின் இரண்டாம் பெர்டினன்ட் இந்த இந்த நிபந்தனையை அவரது இராச்சியம் காஸ்டிலே இராச்சியத்துடன் இணைக்கப்பட்ட போது உடைத்தார். அதன் பின் அரச உடல்கள் கிரனாதாவில் அடக்கம் செய்யப்பட்டது.

## அடக்கம் செய்யப்பட்டவர்கள்
அரகொனின் பின்வரும் அரசர்கள் மற்றும் அரசிகள் போப்லெட் மடாலயத்தில் இறந்த பின் அடக்கம் செய்யப்பட்டனர்.

*இரண்டாம் அல்போன்சோ (1196)
*முதலாம் ஜேம்ஸ் (1276)
*நான்காம் பீட்டர் (1387) மற்றும் இவரது முதல் மூன்று மனைவியர்
*முதலாம் ஜோன் (1396), மற்றும் இவரது இரண்டு மனைவியர்
*மார்டின் (1410), மற்றும் இவரது முதல் மனைவி
*முதலாம் பெர்டினன்ட் (1416), மற்றும் இவரது முதல் மனைவி
*ஐந்தாம் அல்போன்சோ (1458)
*இரண்டாம் ஜோன்ஸ் (1479), மற்றும் இவரது இரண்டாவது மனைவி

## உலகப் பாரம்பரியக் களம்
போப்லெட் மடாலயம் ஐக்கிய நாடுகள் கல்வி, அறிவியல், பண்பாட்டு நிறுவனத்தால் உலகப் பாரம்பரியக் களமாக 1991 ஆண்டு பிரகடனப் படுத்தப்பட்டது.

## படக்காட்சியகம்

Image:Plano Poblet224.jpg|போப்லெட்டின் நில வரைபடம்
File:Spain PobletMonastry Entrance.jpg|வாயில்
File:Poblet-Reial Monestir de Poblet 15.JPG|முதன்மை மணிக்கோபுரம்
File:Poblet-Reial Monestir de Poblet 20.JPG|அரசர் ஒருவரின் கல்லறை
File:Tomba de Jaume I el Conqueridor.jpg|முதலாம் ஜேம்ஸ் இன் கல்லறை
File:PobletPanteo.jpg|
File:Fuente de Poblet.jpg|


## மேற்கோள்கள்

## வெளி இணைப்புகள்

*Monestir de Poblet Official website   
*Adrian Fletcher's Paradoxplace Poblet Pages (photos) 
*Monestirs de Catalunya. Poblet (Catalan only)
*Poblet photos 

பகுப்பு:எசுப்பானிய உலக பாரம்பரியக் களங்கள்
பகுப்பு:எசுப்பானியாவில் உள்ள இடங்கள்
அத்யாத்ம இராமாயணம்

**அத்யாத்ம இராமாயணம்** வால்மீகி எழுதியஇராமாயணத்திற்கு பிற்பட்ட காலத்தில் ஏற்பட்ட வடமொழி இராமாயண நூல். இதன் ஆசிரியர் இராமசர்மா என்று அம்பா பிரசாத் போன்ற அறிஞர்கள் குறிப்பிடுகின்றனர். எனினும் பல அறிஞர்கள் இந்நூலின் காலத்தையோ, ஆசிரியர் பெயரையோ சந்தேகத்திற்கு இடமின்றி அறிய இயலவில்லை என்று குறிக்கின்றனர். அத்யாத்ய இராமாயணம் இதற்கு முந்தைய நூல்களில் காணப்படும் செய்திகளின் தொகுப்பைக் கொண்டுள்ளது என்று அறிஞர்கள் கருதுகின்றனர். 

## மேற்கோள்கள்
மானியர் வில்லியம்ஸ்

**சர் மானியர் வில்லியம்ஸ்** (Monier_Monier-Williams) ஆக்ஸ்போர்டு பல்கலைக்கழகத்தில் சமஸ்கிருத பேராசிரியர் இருந்தவர். சமஸ்கிருத - ஆங்கில அகராதியைத் தொகுத்தவர். காளிதாசரின் சாகுந்தலம் முதலான சமஸ்கிருத நூல்களை ஆங்கிலத்தில் தொகுத்தவர்.

## மேற்கோள்கள்

பகுப்பு:1819 பிறப்புகள்
பகுப்பு:1899 இறப்புகள்
பகுப்பு:மொழிபெயர்ப்பாளர்கள்
பகுப்பு:இந்தியவியலாளர்கள்
பகுப்பு:பிரித்தானிய மொழியியலாளர்கள்
சரிதா (விளையாட்டு வீராங்கனை)

**சரிதா** இந்திய நாட்டின் குத்துச்சண்டை விளையாட்டு வீராங்கனை. 2014 ஆம் ஆண்டின் ஆசிய விளையாட்டுப் போட்டியில் தான் பெற்ற வெண்கலப்பதக்கத்தைத் ஏற்க மறுத்து தனது ஏமாற்றத்தைப் பதிவு செய்தவர்.

ஆசிய விளையாட்டுப் போட்டிகளில் இந்திய அதிகாரிகள் தமக்கு உதவி செய்யாததையும் பதிவு செய்தவர்.

## மேற்கோள்கள்

பகுப்பு:வாழும் மக்கள்
ஊனமுற்றோர் உரிமை இயக்கம்

**ஊனமுற்றோர் உரிமை இயக்கம்** (disability rights movement) என்பது, ஊனமுற்றோருக்குச் சம வாய்ப்புக்களையும், சம உரிமைகளையும் பெற்றுக்கொள்வதற்கான ஒரு இயக்கம் ஆகும். போக்குவரத்து, கட்டிடக்கலை, பௌதீகச் சூழல் ஆகியவற்றில் அணுகுதகைமையும், பாதுகாப்பும்; பிறரைச் சார்ந்திராத வாழ்க்கைக்கான சம வாய்ப்பு, வேலை வாய்ப்பு, கல்வி, வீட்டு வசதி என்பன; இழிவுபடுத்தல், புறக்கணிப்பு, நோயாளிகளின் உரிமை மீறல் போன்றவற்றிலிருந்து விடுதலை ஆகியவை இவ்வியக்கத்தின் குறிப்பான நோக்கங்களும் கோரிக்கைகளும் ஆகும். இத்தகைய வாய்ப்புக்களையும், உரிமைகளையும் பெற்றுக்கொள்வதற்குத் தேவையான குடிசார் உரிமைச் சட்டவாக்கங்களையும் இவ்வியக்கம் வேண்டிநின்றது.

## குறிப்புகள்

பகுப்பு:அணுகுதகைமை
எசுப்பானியாவின் பன்னிரெண்டு பெருஞ்செல்வங்கள்

**எசுப்பானியாவின் பன்னிரெண்டு பெருஞ்செல்வங்கள்** (12 Treasures of Spain, ) எசுப்பானிய இராச்சியத்தின் பன்னிரெண்டு பெருஞ்செல்வங்களை தேர்ந்தெடுக்க நடத்தப்பட்ட திட்டமாகும். இந்தப் போட்டியை எசுப்பானிய தரைவழி தொலைக்காட்சிச் சேவை நிறுவனமான *ஆன்டென்னா3* உம் எசுப்பானிய கிறித்தவத் திருச்சபைகளினால் புரக்கப்பட்ட தனியார் வானொலி நிறுவனம் *கோப்*பும்இணைந்து நடத்தின.   இறுதி முடிவுகள் திசம்பர் 31, 2007இல் அறிவிக்கப்பட்டன. ஒன்பது கட்டிட வடிவமைப்பு நினைவுச் சின்னங்கள், இரண்டு இயற்கை நினைவிடங்கள்  மற்றுமொரு குகை ஓவியங்களும் இந்த பன்னிரெண்டு பெருஞ்செல்வங்களாக தேர்ந்தெடுக்கப்பட்டன.
## இறுதி முடிவுகள்
தாங்கள் பெற்ற வாக்குகளின்படியான வரிசையில் பன்னிரெண்டு வெற்றியாளர்களின் பட்டியல்:

## மற்றைய போட்டியாளர்கள்

## உசாத்துணைகள்
*Los 12 Tesoros de España
*Los 12 Tesoros de España se elegirán en Nochevieja 

பகுப்பு:எசுப்பானியாவில் உள்ள இடங்கள்
பகுப்பு:எசுப்பானியாவின் 12 புதையல்கள்
பசிலிக்கா

[thumb|300px|[இயேசுவின் திரு இதய பசிலிக்கா, பாரிஸ்|தூய இருதயப் பேராலயம் – பாரிஸ் (பிரான்சு)]]
[thumb|300px|[புனித பேதுரு பேராலயம், வத்திக்கான் நகர்]]
**பசிலிக்கா** அல்லது **பெருங்கோவில்** (*Basilica*) எனப்படுவது முற்கால உரோமை நகரில் கட்டப்பட்ட பொது கட்டிடங்களைக் குறிக்கப் பயன்பட்டது. கிரேக்க மொழியில் அதன் பொருள் "அரச உறைவிடம்" ஆகும். ஆனால் காலப்போக்கில் "பசிலிக்கா" என்னும் சொல் முக்கிய கிறித்தவ கோவில்களை குறிக்க பயன்பட்டது. திருத்தந்தையின் ஆணையால் மட்டுமே ஆலயங்கள் பெருங்கோவில்களாக உயர்த்தப்பட முடியும். கட்டிட வடிவமைப்புப் பாணியில் மத்திய குழிசியையும் வழிநடையையும் கொண்ட கட்டிடங்களைக் குறிக்கவும் இச்சொல் பயன்படுத்தப்படுகிறது.

ஆண்டுதோறும் பல்லாயிரக்கணக்கான பயணிகள் வருகை புரியும் திருப்பயண இடங்களாகவும் பெருங்கோவில்கள் அமைந்துள்ளன. இவ்வகை திருப்பயணியருக்கு திருச்சபை வழங்கும் பலன்கள் உண்டு.

## மேற்சான்றுகள்

பகுப்பு:கிறித்தவக் கோவில்கள்
பகுப்பு:பண்டைய உரோமர் காலக் கட்டிடக்கலை
தன்னையே முறியடிக்கும் யோசனை

**தன்னையே முறியடிக்கும் யோசனைகள்** (*Self-refuting ideas* அல்லது *self-defeating ideas*) அல்லது **தன்னையே முறியடிக்கும் கூற்றுகள்** (*Self-refuting statements*) தம்மை மெய் என நிறுவ முயலும் போது தம்மைத் தாமே முறியடிக்கும் தன்மை கொண்டவை. எடுத்துக்காட்டாக “அனைத்து கூற்றுகளும் பொய்யானவை” எனும் கூற்றினைக் கொள்ளலாம். இக்கூற்று மெய்யாக வேண்டுமெனில் அனைத்து கூற்றுகளும் பொய்யாக வேண்டும் - தான் உட்பட - எனவே இது மெய்யாக முடியாது. இவ்வாறு இக்கூற்று தன்னையே முறியடித்துவிட்டது.

## மேற்கோள்கள்

பகுப்பு:எதிர்பாராத விளைவுகள்
அல்மன்சா கோட்டை

**அல்மன்சா கோட்டை** (எசுப்பானியம்: *Castillo de Almansa*) என்பது எசுப்பானியாவில் அல்மன்சா எனும் இடத்தில் உள்ள ஒரு கோட்டையாகும். இது *பியின் தெ இன்றேஸ் கல்சரல் (Bien de Interés Cultural), அதாவது கலாசார முக்கியம் வாய்ந்த இடமாக எசுப்பானியாவால்* 1921 இல் பிரகடனப்படுத்தப்பட்டது. இது எசுப்பானியாவின் பன்னிரண்டு பெருஞ்செல்வங்களுக்குள் இடம்பெறாவிட்டாலும் இறுதிப் போட்டிக்கு தகுதி பெற்ற ஒன்றாக உள்ளது.

## மேற்கோள்கள்

பகுப்பு:எசுப்பானியாவில் உள்ள இடங்கள்
பெல்வர் கோட்டை

**பெல்வர் கோட்டை** () என்பது கோதிக் கட்டிடக்கலையைப் பயன்படுத்தி பால்மா தே மல்லோர்க்காவுக்கு வட மேற்கே  உள்ள தீவான மயோர்க்கா, பலேரிக் தீவுகள், எசுப்பானியாவில் அமைக்கப்பட்டுள்ள ஒரு கோட்டையாகும். இது பதினான்காம் நூற்றாண்டில் மஜோர்க்காவின் இரண்டாம் ஜெம்சுக்காக அமைக்கப்பட்டது. ஐரோப்பாவில் இருக்கும் சில வட்ட வடிவமான கோட்டைகளில் இதுவும் ஒன்றாகும். 18ஆம் நூற்றாண்டு தொடக்கம் 20 நூற்றாண்டின் நடுப்பகுதி வரையான காலத்தில் இது ஒரு இராணுவ தடுப்பு முகாமாகவும் சிறையாகவும் செயற்பட்டது. தற்காலத்தில் மக்களே இதைப் பராமரிக்கின்றனர். இத்தீவின் பிரதான சுற்றுலா மையங்களில் ஒன்றாக இருப்பதுடன் நகரத்தின் வரலாற்று அருங்காட்சியகமாகவும் செயற்படுகிறது.

## மேற்கோள்கள்

## வெளி இணைப்புகள்

*Imágenes del Castillo de Bellver 
*Castillo de Bellver en la página del Ayuntamiento de Palma de Mallorca 
*Artículo en MallorcaWeb (en mallorquín)
*Vista aérea del castillo en la página web del Ayuntamiento de Palma
*Vista del Castillo de Bellver en Google Maps
*Castillo de Bellver en castillosnet.org 

பகுப்பு:எசுப்பானியாவில் உள்ள இடங்கள்
பகுப்பு:கோட்டைகள்
மங்கல இசை மன்னர்கள் (நூல்)

**மங்கல இசை மன்னர்கள்** பி. எம். சுந்தரம் எழுதிய நூலாகும். இது இசைக் கலைஞர்களின் வரலாற்று நூலாகும். 19 ஆம், 20 ஆம் நூற்றாண்டுகளில் புகழ்பெற்று விளங்கிய நாதசுவர, தவிற் கலைஞர்களின் வாழ்க்கை வரலாறு தனித்தனிக் கட்டுரைகளாக இந்நூலில் தரப்பட்டுள்ளன. நாதசுவரக் கலைஞர்கள் பற்றி 78 கட்டுரைகளும், தவில் கலைஞர்கள் பற்றி 48 கட்டுரைகளும் இந்த நூலில் இடம்பெற்றுள்ளன.

## நூலின் குறிக்கோள்
தமிழிசையின் இரு பழம்பெரும் இசைக்கருவிகளான நாதசுவரம், தவில் இசைக்கலைஞர்களின் வரலாறு, தனிப்பட்ட திறமைகள், பெற்ற விருதுகள் என்பவற்றோடு அக் கலைஞர்களின் சொந்தக் குணாதிசயங்களை இந்த நூல் ஆவணமாகப் பதிவு செய்துள்ளது. 1787 ஆம் ஆண்டில் பிறந்த கீவளூர் சுப்பராய பிள்ளை முதல் 1988 ஆம் ஆண்டு மறைந்த இஞ்சிக்குடி கந்தஸ்வாமி பிள்ளை வரை கிட்டத்தட்ட இருநூறு ஆண்டுகாலத்தில் வாழ்ந்த  நூற்றுக்கும் மேற்பட்ட தமிழக, இலங்கை கலைஞர்கள் இந்த ஆய்வு நூலில் சேர்க்கப்பட்டுள்ளார்கள். இன்றைய நாதசுவரம், தவில்  இசைக்கலைஞர்களுக்கு முன்னோடியாக இருந்த பழம்பெரும் இசைக் கலைஞர்களைப் பற்றிய எழுத்து ஆவணம் எதுவும் இல்லாமலிருந்த நிலையில் இந்த நூல் ஒரு முக்கிய வரலாற்று ஆவணமாகத் திகழ்கின்றது.

## முதல் வெளியீடு
இந்நூல் முதன் முதலாக 2001 ஆம் ஆண்டு மெய்யப்பன் தமிழாய்வக வெளியீடாக 367 பக்கங்களைக் கொண்ட தொகுப்பாக வெளியிடப்பட்டது. 

## மேற்கோள்கள்


## உசாத்துணை
* சுந்தரம், பி. எம். (2013): *மங்கல இசை மன்னர்கள்*. (முதற் பதிப்பு), முத்துசுந்தரி பிரசுரம், சென்னை - 17.

## வெளியிணைப்புகள்
*மங்கல இசை மன்னர்கள் நாளிதழ்: தினமணி, 4 மே 2014. பார்த்த நாள்: 23 பிப்ரவரி 2017
*இசை மரபு' நீங்களும் வாங்க!, தினமலர் பரணிடப்பட்ட நாள்: 23-02-2017}} 
பகுப்பு:கருநாடக இசை நூல்கள்
பகுப்பு:தமிழில் இசை நூல்கள்
பகுப்பு:2001 தமிழ் நூல்கள்
ஸ்கேவா

**ஸ்கேவா** (கிரேக்கம்: Σκευᾶς - Skeuas) என்பவர் யூதத் தலைமைக் குருவாக இருந்தவர் என விவிலியத்தின் திருத்தூதர் பணிகள் 19:14 இல் குறிக்கப்பட்டுள்ளது. ஆயினும் இப்பெயரில் எருசலேமில் யூதத் தலைமைக் குரு இருந்ததற்கு வேறு சான்றுகள் இல்லாததால், தற்கால அறிஞர் இக்கூற்றை ஏற்பதில்லை. ஆயினும் செக்கோடி இனக்குழுவினர் (Zadokite clan) எவ்வகை அதிகாரமும் இல்லாமல் இத்தகைய பட்டங்களை தாமே ஏற்றுவந்ததால் இவர் அவ்வினத்தவராக இருந்திருக்கலாம் விவிலியம் இவரை *சுற்றித் திரிந்து பேயோட்டும் யூதர்* எனக்குறிப்பிடுவது இக்கூற்றுக்கு வலுசேர்க்கின்றது. இவர் தமது ஏழு மைந்தர்களோடு இயேசுவின் பெயரைப் பயன்படுத்தி பேயோட்ட முயன்றதாகவும் அபோது அந்த ஆவிகள் அவர்களிடம் "இயேசுவை எனக்குத் தெரியும்: பவுலையும் எனக்குத் தெரியும்: ஆனால் நீங்கள் யார்?" என்று கேட்டு அவர்கள்மீது துள்ளிப் பாய்ந்து அவர்களைத் தாக்கி அனைவரையும் திணறடிக்கவே, அவர்கள் காயமுற்றவராய் ஆடையின்றித் தப்பியோடியதாகவும் விவிலியம் குறிக்கின்றது. இந்த நிகழ்வின் விளைவாய் பேசில் குடியிருந்த யூதர், கிரேக்கர் மற்றும் மாயவித்தைகளைச் செய்துவந்த பலரும் மனம்மாறியதாக விவிலியம் குறிக்கின்றது.

## மேற்கோள்கள்

பகுப்பு:திருத்தூதர் பணிகள் நூலில் வரும் நபர்கள்
சாந்தியாகோ தே கோம்போசுதேலா பெருங்கோவில்

**சாந்தியாகோ தே கோம்போசுதேலா பெருங்கோவில்** (ஆங்கிலம்:Santiago de Compostela Cathedral, கலிசியன்: Catedral de Santiago de Compostela) என்பது எசுப்பானியாவின் உலக பாரம்பரியக்களமான சாந்தியாகோ தே கோம்போசுதேலா நகரத்தில் கலீசியாவில் அமைந்துள்ள ஒரு பேராலயம் ஆகும். இயேசு கிறித்துவின் திருத்தூதர்களில் ஒருவரான செபதேயுவின் மகன் யாக்கோபுவின் கல்லறை இப்பேராலயத்திலே அமைந்துள்ளது. உரோமானியக் கட்டிடங்களில் வடிவில் இப்பேராலயம் கட்டப்பட்டிருந்தாலும் கோதிக் பற்றும் பராக் கட்டிடக்கலை அம்சங்களைக் கொண்டதாகவும் காணப்படுகிறது.

## கல்லறைகள்
* செபதேயுவின் மகன் யாக்கோபு
* பைராகாவின் புருக்டொரஸ் (Fructuosus of Braga) - பேராயர்
* ரொசேலியா டெ கஸ்ரோ (Rosalía de Castro) - கவிஞர்

## இவற்றையும் பார்க்கவும்
* சாந்தியாகோ தே கோம்போசுதேலா
* எசுப்பானியாவின் பன்னிரு புதையல்கள்

## மேற்கோள்கள்

## உசாத்துணைகள்
* 
* 
* 
* 
* 
* 
* 
* 
* 
* 
* 
* 
* 
* 
* 
* Turner, J. - Grove Dictionary of Art - MacMillan Publishers Ltd., 1996; 
* Cathedral video www.vimeo.com/27959788
* Botafumeiro https://www.youtube.com/watch?v=rOoHyEEXxoA

## வெளி இணைப்புகள்

* 
* Reconstruction of the swinging motion of the Botafumeiro  
* Photographs of the Cathedral of Santiago de Compostela, Galicia, Spain  
* Pictures of Cathedral of Santiago de Compostela  
* HyperSculpture - Pórtico de la Gloria  
*The Art of medieval Spain, A.D. 500-1200, an exhibition catalog from The Metropolitan Museum of Art Libraries (fully available online as PDF), which contains material on Santiago de Compostela Cathedral (p.&nbsp;175-183) 
* யூடியூப் இணையத்தளத்தில் காணொளி ஒன்று

பகுப்பு:எசுப்பானியப் பேராலயங்கள்
பகுப்பு:எசுப்பானியாவின் 12 புதையல்கள்
அறிவியலுக்கும் கலைகளுக்குமான நகரம்

**அறிவியலுக்கும் கலைகளுக்குமான நகரம்** (ஆங்கிலம்: City of Arts and Sciences; வலேசியன்: Ciutat de les Arts i les Ciències; எசுப்பானியம்: Ciudad de las Artes y las Ciencias) என்பது பொழுதுபோக்கு அம்சங்களுடன் கூடிய கலாச்சார மற்றும் கட்டடக்கலைச் சிறப்பம்சம் கொண்ட கட்டிடத்தொகுதி ஆகும். இது எசுப்பானியாவின் வாலேன்சியாவில் அமைந்துள்ளது. உல்லாசப் பயணிகள் அதிகமாக வந்துபோகும் இடமாக இது அமைந்துள்ளது. இந்நகரக் கட்டிடத்தொகுதியிலேயே வாலேன்சியாவின் அரைவாசிப்ப்பங்குப் பொருளாதார வருமான தங்கியுள்ளது. எசுப்பானியாவின் பன்னிரு புதையல்களில் இதுவும் ஒன்றாகும்.

## படத்தொகுப்பு


Image:Sciences museum of valencia.jpg|Museo de las Ciencias Príncipe Felipe (எசுப்பானியம்)
Image:Museo Príncipe Felipe interior.jpg|Museo de las Ciencias Príncipe Felipe (எசுப்பானியம்)
Image:Ciutat de les Arts i les Ciències - L'Umbracle.jpg|L'Umbracle (எசுப்பானியம்)
Image:Hemispheric - Valencia, Spain - Jan 2007.jpg|L'Hemisfèric (எசுப்பானியம்)
Image:Valencia07 flickr.jpg|L'Hemisfèric (எசுப்பானியம்)
Image:Palau de les Arts.JPG|Palacio de las Artes Reina Sofía (எசுப்பானியம்)
Image:Oceanografic_Valencia.JPG|L'Oceanogràfic. Diseño estructural: Alberto Domingo y Carlos Lázaro (எசுப்பானியம்)
Image:Museo de las Ciencias y Palau de les Arts.JPG|Vista de Valencia desde *el Miguelete* de la Catedral (எசுப்பானியம்)


## இவற்றையும் பார்க்கவும்
* எசுப்பானியாவின் பன்னிரு புதையல்கள்

## உசாத்துணைகள்

*Tzonis, Alexander. Santiago Calatrava: *The Complete Works*. New York: Rizzoli, 2004. Print.
*Jodidio, Philip. Santiago Calatrava. Köln: Taschen, 1998. Print.
*Sharp, Dennis. Santiago Calatrava. London: E & FN SPON, 1994. Print.

## வெளி இணைப்புகள்

*Official website
*Official tourism website of Valencia 
*Ciutat de les Arts i les Ciències at Google Maps
*Architectural photo

## மேற்கோள்கள்

பகுப்பு:எசுப்பானியாவில் உள்ள இடங்கள்
பகுப்பு:எசுப்பானியாவின் 12 புதையல்கள்
பகுப்பு:சந்தியாகோ கலத்திராவாவின் அமைப்புகள்
தூண் அன்னை பசிலிக்கா

**தூண் அன்னை பசிலிக்கா** (ஆங்கிலம்: Basilica–Cathedral of Our Lady of the Pillar; எசுப்பானியம்: Catedral-Basílica de Nuestra Señora del Pilar)  என்பது மிகவும் புகழ்மிக்க உரோமன் கத்தோலிக்கத் ஆலயங்களுள் ஒன்றாகும். எசுப்பானியாவின் அரகொன், சாரகோசா எனும் இடத்தில் இது அமைந்துள்ளது. கன்னி மரியாவின் தூண் அன்னை என்னு பெயரின் கீழ் இவ்வலயம் நேர்தளிக்கப்பட்டுள்ளது. வரலாற்றின் அடிப்படையில் நோக்கும் போது இப்பெருங்கோவிலே உலகத்தில் மரியாவின் பெயரில் கட்டப்பட்ட முதற் கோவில் ஆகும். எசுப்பானியாவின் பன்னிரு புதையல்ளில் இதுவும் ஒன்றாகும்.

## இவற்றையும் பார்க்கவும்
* எசுப்பானியாவின் பன்னிரு புதையல்கள்

## மேற்கோள்கள்

## வெளி இணைப்புகள்

* Video clip in youtube
* Famous churches of Mary 
* Sacred Destinations
* Spiritual Travels

பகுப்பு:எசுப்பானியப் பேராலயங்கள்
பகுப்பு:எசுப்பானியாவின் 12 புதையல்கள்
செயுத்தாவின் அரச தூண்கள்

**செயுத்தாவின் அரச தூண்கள்** (*Royal Walls of Ceuta*; எசுப்பானியம்: *Murallas Reales de Ceuta*) எசுப்பானியாவின், தன்னாட்சிக்கு உட்பட்ட செயுத்தாவில் (வட ஆபிரிக்கா) அமைந்துள்ள மாபெரும் தூண்கள் ஆகும். இத்தூண்கள் கடற்கரைப் பாதுகாப்பிற்காகவும் தடுப்பிற்காகவுமே  கட்டப்பட்டுள்ளன. இத்தூண் 1985 ஆம் ஆண்டு ஜூலை 03 ஆம் திகதி எசுப்பானிய பாரம்பரியக்களமாக திறக்கப்பட்டது.  2007 ஆம் ஆண்டில், எசுப்பானியாவின் 12 புதையல்களை தெரிவு செய்யும் போட்டியில் இவ்விடமும் கலந்துகொண்டது. 

## மேற்கோள்கள்

பகுப்பு:செயுத்தா
ஒவீடொ பெருங்கோவில்

**ஒவீடொ பெருங்கோவில்**  (எசுப்பானியம்: Catedral Metropolitana Basílica de San Salvador, இலத்தீன்: Sancta Ovetensis) என்பது வடக்கு எசுப்பானியாவில் அமைந்துள்ள ரோமன் கத்தோலிக்கப் பெருங்கோவில் ஆகும். இப்பெருங்கோவில் பல்வேறு கட்டிடக்கலை வடிவங்களைக் கொண்டுள்ளது. பரோக், ரோமினிச, கோதிக் கட்டிடக்கலைகளே அதிகமாகக் காணப்படுகின்றன.

இப் பெருங்கோவில், ஒஸ்டோரியஸ் மன்னன் முதலாம் ஃபிரூலாவால் கிபி 781 இல் தொடங்கப்பட்டு, அவனது மகன் இரண்டாம் அல்ஃப்ன்சோவால் கிபி 802 இல் விரிவாக்கப்பட்டது

## உசாத்துணைகள்

* 
* 
* 
* 
* 
*
*

## மேற்கோள்கள்

பகுப்பு:எசுப்பானியப் பேராலயங்கள்
ஊர்ஜெல் பெருங்கோவில்

**ஊர்ஜெல் பெருங்கோவில்** (Cathedral of Urgel) என்பது ஊர்ஜெல் நகரத்தில் அமைந்துள்ள பெருங்கோவில் ஆகும். ஊர்ஜெல் திருச்சபையின் ஆசனப் பெருங்கோவில் இதுவே ஆகும். இது கன்னி மரியாளுக்காக கட்டப்பட்ட ஆலயம் ஆகும். இதன் முகப்புப் பகுதியில் ரோமானிய, இத்தாலிய, காத்திலோனிய கட்டிடக்கலை வடிவங்கள் காணப்படுகின்றன.

இது 1116 ஆம் ஆண்டில் கட்டப்பட்டது, ஆகவே இதுவும் காத்தாலோனியாவில் அமைந்துள்ள பழமையான பெருங்கோவில்களில் ஒன்றாகும்.

## மேலும் வாசிக்க
*DDAA. Universidad de Oviedo. *Arte e Identidades Culturales: Actas del XII congreso nacional del comité español de Historia del Arte* (in Spanish), 1999. . 
*Bassegoda Nonell, Joan. «El caso de la catedral de la Seu d'Urgell». In: *Espacio, Tiempo y Forma: Historia del Arte t. 3. Proyectos barrocos para la Seu d'Urgell* (in Spanish), 1990. 
*Carbonell, Eduard; Cirici, Alexandre. Edicions 62. *Grans monuments romànics i gòtics*, 1977.  
*Carrero Santamaría, Eduardo. «La Seu d'Urgell, el último conjunto de iglesias. Liturgia, paisaje urbano y arquitectura». In: CSIC, Inst. Mila i Fontanals, U.E.I. de Estudios Medievales. *Anuario de estudios medievales*, 2010. 
*Junyent, Eduardo. *L'Abadia de Montserrat. Catalunya romànica: l'arquitectura del segle XII*, 1976. . 
*Puig i Cadafalch, Josep. Institut d'Estudis Catalans. *Escrits d'arquitectura, art i política*, Xavier Barral i Altet, 2003 (Volum 62 de Memòries de la Secció Històrico-Arqueològica). .

## குறிப்புகளும் மேற்கோள்களும்

## வெளி இணைப்புகள்

* Artículo en la Enciclopèdia Catalana (en catalán)  (எசுப்பானியம்)

பகுப்பு:எசுப்பானியப் பேராலயங்கள்
கலியானா அரண்மனை

**பலசியோ தெ கலியானா** அல்லது பொதுவாக **கலியானா அரண்மனை** என்பது எசுப்பானியாவின் டொலேடோவில் அமைந்துள்ள ஒரு அரண்மனை ஆகும். இது டாகஸ் ஆற்றின் ஓரத்தில் அமைந்துள்ளது. இது டொலேடோவின் தைபாவை பதின் மூன்றாம் நூற்றாண்டுகளில் ஆட்சி செய்த அல்-மானும் என்பவரின் கோடைகால மாளிகை அமைந்த இடத்தின் மேல் அமைக்கப்பட்டுள்ளது.

## பூந்தோட்டங்கள்
இந்த அரண்மனையைச் சுற்றியுள்ள பூந்தோட்டம் 'அல்-முனியா அல்-நா'உர' ('Al-Munya al-Na‘ura')  அல்லது  குர்தா டல் ரே (அரசரின் பூந்தோட்டம்) என அழைக்கப்படுகிறது. இது மருந்தியலாளரான அல்-வாபிட்டின் தாவரவியல் பூங்காவையும் உள்ளடக்கியுள்ளது. இது இங்கு காணப்படும் நீர்ப்பாசன அமைப்புகளுக்குப் பிரசித்தமானது. அந்த அமைப்புகளின் எஞ்சியிருக்கும் கட்டட இடிபாடுகள் இப்போதும் காணப்படுகின்றன.

இந்தப் பூந்தோட்டம் அல்-சார்கலியால் நீர் கடிகாரம் அமைக்கப்பட்டிருந்த இடமாக இருக்கலாம்.

## இருபதாம் நூற்றாண்டு
1950 இலிருந்து இந்த அரண்மனையும் பூங்காவும் மீளுருவாக்கம் செய்யப்பட்டுள்ளது.

## மேற்கோள்கள்

*Martínez Caviró, B., *Mudéjar Toledano. Palacios y Conventos*, Madrid, 1980

## வெளி இணைப்புகள்
* Thorough report and extensive references on the early history of the palace, photos and map at the bottom, on ''Middle East Gardens.com''  (retrieved on November 27, 2008)
*Photos of the Palacio de Galiana on *Oronoz.com* http://www.oronoz.com/muestrafotostitulos.php?pedido=TOLEDO%20PALACIO%20DE%20GALIANA&tabla=Claves  (retrieved on November 27, 2008)
*In Spanish: Jésus Téllez Rubio, "Dos Agrónomos Toledanos: Ibn Wâfid e Ibn Bassâl, y la Huerta del Rey" in: *Tulaytula: Revista de la Asociación de Amigos del Toledo Islámico*, ISSN 1575-653X, Nº. 4, 1999, pags. 49-58 (click on 'descargar' PDF) http://dialnet.unirioja.es/servlet/articulo?codigo=2481155 (retrieved on November 30, 2008)
*Julián Ramos Ramos, "Las almunias de la ciudad de Toledo", in: *Tulaytula: Revista de la Asociación de Amigos del Toledo Islámico*, ISSN 1575-653X, Nº. 3, 1998, pags. 51-76 http://dialnet.unirioja.es/servlet/articulo?codigo=2481122 (click on 'descargar' PDF) 
**Wikimapia* http://wikimapia.org/5590910/Palacio-de-Galiana (retrieved on November 27, 2008)
* In Spanish, "La Historia de Fermosa" Abraham S. Marrache, Hebraica Ediciones 2009 http://lahistoriadefermosa.com  : Palacio de Galiana was the backdrop to the love affair that took place in 1179, between King Alfonso VIII of Castille and Fermosa, the young Jewess from Toledo.

பகுப்பு:எசுப்பானிய அரண்மனைகள்
பெர்காமின் அந்திப்பா

**புனித அந்திப்பா** என்பவர் பல கிறித்தவ மரபுகளின்படி திருவெளிப்பாடு 2:13இல் குறிப்பிடப்பட்டுள்ள சாத்தான் குடியிருக்கும் இடத்தில் கொல்லப்பட்ட *நம்பிக்கையுள்ள சாட்சியான* அந்திப்பா ஆவார். கிறித்தவ மரபுகளின்படி உரோமை அரசர் தொமிசியனின் ஆட்சிக்கலத்தில் இவர் திருத்தூதர் யோவானால் பெர்காமின் ஆயராக திருப்பொழிவு பெற்றவர் ஆவர். மரபுப்படி இவர் சுமார் கி.பி 92இல் அவ்வூரில் வாழ்தோரால் வணங்கப்பட்ட பேய்களை ஓட்ட அவ்வூரினரால் காளை வடிவ வானலில் உயிரோடு வறுக்கப்பட்டு கொல்லப்பட்டார் என்பர்.

இவரின் அருளிக்கங்களில் இருந்து எண்ணெய் வழிந்ததாக மரபு உண்டு. கிழக்கத்திய கிறித்தவத்தில் இவரின் விழா நாள் ஏப்ரல் 11 ஆகும்.

## மேலும் காண்க
* திருவெளிப்பாடு (நூல்)
* யோவான் (நற்செய்தியாளர்)

## மேற்கோள்கள்

பகுப்பு:புதிய ஏற்பாட்டு நபர்கள்
பகுப்பு:92 இறப்புகள்
பகுப்பு:திருவெளிப்பாடு
பொரித்தல்

**பொரித்தல்** என்பது ஒரு வகைச் சமையல் முறை. எண்ணெய் அல்லது கொழுப்பைச் சூடாக்கி அதற்குள் உணவுப் பொருளை இட்டுச் சமைப்பதே பொரித்தல் எனப்படுகிறது. பல வகையான உணவுப் பொருட்களில் பொரித்தல் முக்கிய இடம் பெறுகிறது. பொரித்த உணவு வகைகள் சுவையானவை. ஆனால், எண்ணெய், கொழுப்பு என்பன, சிறப்பாகச் சூடாக்கப்பட்ட எண்ணெய், கொழுப்புப் போன்றவை உடல் நலத்துக்குக் கேடானவை என்பதால், தற்காலத்தில், பொரித்த உணவுகளைப் பலரும் குறைவாகவே உட்கொள்ளுகின்றனர். பொரித்து உணவு ஆக்கும் வழக்கம் கி.மு.2500 காலப் பகுதியிலேயே எகிப்தில் இருந்ததாகத் தெரிகிறது.

## பொரித்தல் முறைகள்
சமையலில் பல்வேறு வகையான பொரித்தல் முறைகள் உள்ளன. பொரிக்கும் பண்டம் முற்றாக எண்ணெயில் அமிழக் கூடிய வகையில் எண்ணெய் விட்டுப் பொரிப்பது ஒரு வகை. ஆழம் குறைவான பாத்திரத்தில் குறைவான எண்ணெய் விட்டுப் பொரிப்பது இன்னொரு வகை. பொரிக்கும் உணவுப் பொருளைப் பொறுத்து அடுப்பின் சுவாலையைக் குறைத்து நீண்ட நேரம் பொரிய விடுவதும், முழுச் சுவாலையில் வேகமாகப் பொரிய விடுவதும் உண்டு. பொரிக்கும் பொருள் பெரிய துண்டுகளாக இருக்கும்போதோ அல்லது வேகுவதற்கு நீண்ட நேரம் எடுக்கக்கூடியது என்றாலோ, முழுச் சுவாலையில் பொரிக்கும்போது உட்புறம் வேகு முன்பே வெளிப்புறம் தீய்ந்துவிடக்கூடிய வாய்ப்பு உள்ளது.

## தமிழர் உணவில் பொரித்தல்
தமிழரின் முதன்மை உணவுகளில் பொரித்தல் குறைவாகவே காணப்படுகிறது. முதன்மை உணவுகளுடன் உட்கொள்ளக்கூடிய கறிகள் பலவற்றில் பொரித்தல் ஒரு பகுதியாக இடம்பெறுவது உண்டு. சிலவகைக் காய்கறிகளைப் பொரித்துக் குழம்பு சமைப்பது உண்டு. தவிரத் தமிழர் உணவில் பொரித்துச் சமைக்கப்படும் பொரியல்கள் இடம்பெறுகின்றன. அப்பளம், வாழைக்காய்ப் பொரியல், பலவகைக் கிழங்குப் பொரியல்கள் போன்றவையும், மீன் பொரியல், இறைச்சிப் பொரியல், முட்டைப் பொரியல் போன்றவையும் தமிழர் உணவில் இடம்பெறக்கூடிய பொரித்த உணவு வகைகள். அத்துடன், பல சிற்றுண்டி வகைகளில் பொரித்தல் முக்கியமானது. வடை, முறுக்கு வகைகள், அதிரசம், ஓமப்பொடி போன்றவை பொரித்த சிற்றுண்டிகள்.

## குறிப்புகள்

பகுப்பு:சமையல் முறைகள்
மாலகா பெருங்கோவில்

**மாலகா பெருங்கோவில்** (*Cathedral of Málaga*) என்பது மறுமலர்ச்சிக் கால தேவாலயங்களில் ஒன்றாகும். இது எசுப்பானியாவின் தெற்குப்பகுதியில் அமைந்திருக்கும் மாலகா நகரில் உள்ளது. இதன் அமைவிடம் தொலைந்துபோன மத்தியகால சொனகர்களின் தூண்களின் அமைவிடமாக குறித்துக் காட்டப்படும் இடமாகும். இது 1528 மற்றும் 1782 இற்கு இடைப்பட்ட காலத்தில் அமைக்கப்பட்டது. இதன் அமைப்பு டீகோ தெ சிலோவால் அமைக்கப்பட்டது. இதன் உட்பகுதியும் கூட மறுமலர்ச்சிக்கால அமைப்பிலேயே உள்ளது.

## அமைப்பு
மாலகா பெருங்கோவில் முக்கோண வடிவத்தில் அமைக்கப்பட்டுள்ளது. இதன் வடக்குப் பக்கக் கோபுரம் 86மீட்டர் உயரம் கொண்டது. இதன் உயரம் காரணமாக அடலூசியாவின் இரண்டாவது உயரமான பெருங்கோவிலாகவும் விளங்குகிறது. இதன் தெற்குக் கோபுரம் இன்னமும் கட்டி முடிக்கப்படவில்லை.

## படத் தொகுப்பு

File:Malaga Cathedral, Malaga, Spain.jpg
File:Maxim.Fotos - Málaga de noche 8.jpg|பெருங்கோவிலின் வெளித்தோற்றம்
File:CorocatedraldeMálaga.jpg|உட்புறத்தோற்றம்
File:CatedralMalaga1.jpg
File:PlazadelObispoMalaga.jpg|பெருங்கோவிலின் இன்னொரு பக்கத்தோற்றம்
File:CatedraldeMálaga4.jpg
File:CatedraldeMálaga3.jpg
File:CatedralMalaga1.jpg
File:Vidrieras de la Catedral de Málaga.jpg|சன்னலில் காணப்படுகின்ற அழகிய வேலைப்பாடுகள்
File:Malaga Kathedrale Der Chor2.jpg|பெருங்கோவிலின் உட்பகுதி
File:Malaga4.JPG


## மேற்கோள்கள்

## வெளி இணைப்புகள்

*History
*Quick guide to visit: The Cathedral of Málaga  (English)

பகுப்பு:எசுப்பானியப் பேராலயங்கள்
பகுப்பு:எசுப்பானியாவில் உள்ள இடங்கள்